Daniel Vasile, prim-vicepreședintele Partidei Romilor Pro-Europa, a declarat joi în emisiunea Actualitatea, cu Tudor Mușat că întârzierea anunțării candidatului PSD-PNL pentru primăria Capitalei este în dezavantajul electoratului de stânga și de dreapta:
"Dat fiind și declarațiile pe care le-a făcut premierul Marcel Ciolacu, de altfel președintele PSD, declarațiile acestea vin să ne arate starea de spirit care se află atât în PSD, cât și în coaliție.
Așa cum s-a mai spus, este clar, încă nu există un candidat comun al coaliției, din păcate pentru electoratul de stânga și electoratul de drepata. Această tergiversare și data avansată a desemnării candidatului nu creează decât un handicap din punctul meu de vedere pentru electoratul de stânga și pentru electoratul de dreapta. Și eu cred că candidatura doamnei Firea nu ar fi trebuit să însemne o atâta dezbatere sau o atâta problemă de dezbătut în coaliție.
Din păcate, data fiind foarte avansată, electoratul de stânga și de dreapta nu au un candidat dacă vorbim de coaliție, de cele două partide care sunt la guvernare. Doamna Firea așa cum arată sondajele și cum s-a radicalizat electoratul nu cred că ar fi avut șanse".